Мерцедес откри хидравличен теч в колата на Хамилтън - ClubS1.bg
Начало Formula 1 News Мерцедес откри хидравличен теч в колата на Хамилтън
Тимът на Мерцедес откри хидравличен теч в болида на Люис Хамилтън малко преди Гран при на Канада. Англичанинът се класира втори на стартовата решетка. Механиците на тима са намерили причината за теча и се опитват да подготвят автомобила за надпреварата.
„Открихме източника на теча, след като колата излезе от затворения парк. В момента сглобяват болида. Планираме да сме готови (за състезанието)”, заяви говорител на отбора.
По-рано през уикенда проблем със задвижващата система спря Ланс Строл. Агрегатът се подпали по време на последната свободна тренировка. От Рейсинг Пойнт потвърдиха, че проблемът е свързан с мотора. В болида на Строл бе монтирана предходната версия на задвижващата система. Мерцедес има нова версия на агрегата този уикенд, която се използва и от заводския екип, и от клиентските отбори.
Въпреки проблема в автомобила на Строл обаче, от Мерцедес обявиха по-рано, че няма да занижават режимите на двигателите си. Спортният директор на щутгартския концерн Тото Волф каза, че ситуацията е била изненадваща, но промени няма да се правят.